

**ΕΛΛΗΝΙΚΗ ΔΗΜΟΚΡΑΤΙΑ**  ΑΝΑΡΤΗΤΕΑ ΣΤΗ ΔΙΑΥΓΕΙΑ

**ΝΟΜΟΣ ΙΩΑΝΝΙΝΩΝ**

**ΔΗΜΟΣ ΖΙΤΣΑΣ**

**Δ/νση Οικονομικών Υπηρεσιών**

**Τμήμα Προμηθειών**

**Πληροφορίες: Δερβένη Παρασκευή**

**Δ/νση: Λεωφ. Πασσαρώνας 1 Ελεούσα, 05/12/2024**

**Έδρα: Ελεούσα Αρ. Πρωτ.: 22139**

**Τηλέφωνο: 26533 60024**

**E-mail:** [**zitsa@zitsa.gov.gr**](mailto:zitsa@zitsa.gov.gr)

**ΠΕΡΙΛΗΨΗ ΤΗΣ ΔΙΑΚΗΡΥΞΗΣ**

**ΕΠΑΝΑΛΗΠΤΙΚΟΥ ΑΝΟΙΧΤΟΥ ΔΙΑΓΩΝΙΣΜΟΥ ΚΑΤΩ ΤΩΝ ΟΡΙΩΝ ΜΕΣΩ ΤΟΥ Ε.Σ.Η.Δ.Η.Σ**

Ο Δήμος Ζίτσας προκηρύσσει ανοιχτό διαγωνισμό, με χρήση ηλεκτρονικών μέσων για την «**Προμήθεια Υλικών Συντήρησης Δημοτικών Εγκαταστάσεων και Οδών Δήμου Ζίτσας για το έτος 2025 Τμήματα Γ’ & Θ’» με κριτήριο κατακύρωσης** την πλέον συμφέρουσα από οικονομική άποψη προσφορά μόνο βάσει τιμής, όπως περιγράφεται αναλυτικά στην Τεχνική Μελέτη **23/2024** της Δ/νσης Τεχνικών Υπηρεσιών Πολεοδομίας & Περιβάλλοντος, Τμήμα Τεχνικών Έργων.

Η προϋπολογισθείσα δαπάνη ανέρχεται στο ποσό των **54.522,06€** συμπεριλαμβανομένου ΦΠΑ 24 %.

**Τόπος - Χρόνος Διενέργειας Διαγωνισμού**

Ο Δήμος Ζίτσας καλεί τους ενδιαφερόμενους οικονομικούς φορείς να υποβάλουν προσφορά για την ανάδειξη αναδόχου/ων εκτέλεσης της ως άνω προμήθειαςαπό τηνανάρτηση της Διακήρυξης στο Ε.Σ.Η.Δ.Η.Σ. ,α/α ΕΣΗΔΗΣ:363464. **Η ημερομηνία έναρξης υποβολής των προσφορών είναι η 5η Δεκεμβρίου 2024 και ώρα 16:00 μ.μ.** και η καταληκτική ημερομηνία παραλαβής των προσφορών είναι η **15η Δεκεμβρίου 2024** και ώρα **23:59:00** **μ.μ.** Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΟΠΣ Ε.Σ.Η.Δ.Η.Σ.), **την 19η Δεκεμβρίου 2024, ημέρα Πέμπτη και ώρα 11:00 π.μ.,** σύμφωνα με: α) τις διατάξεις του ν. 4412/2016 (Α΄ 147) και β) τους όρους της υπ. αρ. πρώτ. **22125/05-12-2024** Επαναληπτικής Διακήρυξης.

Μετά την παρέλευση της καταληκτικής ημερομηνίας και ώρας δεν υπάρχει δυνατότητα υποβολής προσφοράς στο Σύστημα. Ο Δήμος ως Αναθέτουσα Αρχή θα παρέχει, μέσω της ιστοσελίδας [www.zitsa.gov.gr](http://www.zitsa.gov.gr) καθώς και στη διαδικτυακή πύλη: [www.promitheus.gov.gr](http://www.promitheus.gov.gr), ελεύθερη, άμεση και πλήρη πρόσβαση στους όρους και τα λοιπά τεύχη της Διακήρυξης, από την ημερομηνία δημοσίευσης της και σύμφωνα με τον Ν. 4412/2016.

**Δικαίωμα συμμετοχής στο διαγωνισμό** έχουν σύμφωνα με τους όρους της Διακήρυξης:

Όλα τα φυσικά ή νομικά πρόσωπα ή ενώσεις αυτών που δραστηριοποιούνται επαγγελματικά στο αντικείμενο της παρούσης και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Οι συμμετέχοντες στο διαγωνισμό, φυσικά ή νομικά πρόσωπα, δεν πρέπει να απασχολούν ούτε κατά το χρόνο κατάθεσης των προσφορών, ούτε καθ' όλη τη διάρκεια ισχύος της σύμβασης ανασφάλιστο προσωπικό.

Η **εγγύηση** συμμετοχής ορίζεται στο **2%** της προϋπολογισθείσας από την υπηρεσία δαπάνης για τα προσφερόμενα είδη, χωρίς το Φ.Π.Α., ήτοι **879,39€,** εφ’ όσον ο οικονομικός φορέας συμμετέχει για το σύνολο των τμημάτων των υπό προμήθεια ειδών, άλλως για ποσό που θα καλύπτει το 2% της εκτιμώμενης αξίας σύμβασης προ Φ.Π.Α. για το συγκεκριμένο τμήμα ή των τμημάτων ειδών της μελέτης για το οποίο/τα οποία υποβάλει προσφορά ο οικονομικός φορέας.

**Αναλυτικά τα απαιτούμενα ποσά της εγγύησης συμμετοχής ανά τμήμα συμμετοχής έχουν ως κάτωθι:**

|  |  |  |  |
| --- | --- | --- | --- |
|  | **ΠΕΡΙΓΡΑΦΗ** | **ΠΡΟΥΠΟΛΟΓΙΣΜΟΣ ΧΩΡΙΣ ΦΠΑ** | **ΕΓΓΥΗΤΙΚΗ ΣΥΜΜΕΤΟΧΗΣ 2%** |
| **ΤΜΗΜΑ Γ** | ΑΔΡΑΝΗ ΥΛΙΚΑ | 38.989,40€ | 779,79€ |
| **ΤΜΗΜΑ Θ** | ΘΕΡΜΟ ΑΣΦΑΛΤΟΜΙΓΜΑ | 4.980,00€ | 99,60€ |
| **ΣΥΝΟΛΟ** | | **43.969,40€** | **879,39€** |

Η εγγύηση θα συνταχθεί στην Ελληνική γλώσσα και θα εκδοθεί από πιστωτικό ίδρυμα ή άλλο νομικό πρόσωπο που έχει κατά νόμο το δικαίωμα αυτό και λειτουργεί νόμιμα στην Ελλάδα. Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της διακήρυξης, ήτοι μέχρι **17/07/2025**, άλλως η προσφορά απορρίπτεται.

Περίληψη της Διακήρυξης δημοσιεύεται στη ΔΙΑΥΓΕΙΑ, επίσης το τεύχος της Διακήρυξης αναρτάται στο ΚΗΜΔΗΣ, στον δικτυακό τόπο του Δήμου Ζίτσας στη διεύθυνση [www.zitsa.gov.gr](http://www.zitsa.gov.gr).[, ενώ περίληψη της Διακήρυξης θα δημοσιευθεί σε δυο τοπικές ημερήσιες εφημερίδες και μια εβδομαδιαία.](http://www.zitsa.gov.gr/)

|  |  |
| --- | --- |
| **Η ΣΥΝΤΑΞΑΣΑ & Αν. ΠΡΟΙΣΤΑΜΕΝΗ ΤΜΗΜΑΤΟΣ ΠΡΟΜΗΘΕΙΩΝ** | **Ο ΔΗΜΑΡΧΟΣ** |
| **ΔΕΡΒΕΝΗ ΠΑΡΑΣΚΕΥΗ** | **ΠΛΙΑΚΟΣ ΜΙΧΑΗΛ** |